Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai /* COM/2014/0257 final - 2014/0135 (NLE) */





PASKAIDROJUMA RAKSTS 1) Priekšlikuma konteksts 110 || · Priekšlikuma pamatojums un mērķi. Vispārīgais konteksts Sarunas par Kopējās aviācijas telpas nolīgumu starp Eiropas Savienību, tās dalībvalstīm un Gruziju tika risinātas, pamatojoties uz Padomes 2009. gada jūnijā pieņemto lēmumu, ar ko tika atļauts sarunas sākt. Nolīgumu parakstīja 2010. gada 2. decembrī. 120 || Horvātijas Republika pievienojās Eiropas Savienībai 2013. gada 1. jūlijā. Saskaņā ar Akta par pievienošanās nosacījumiem 6. panta 2. punktu Horvātija apņēmās pievienoties nolīgumiem, ko noslēgušas vai parakstījušas dalībvalstis un Savienība ar vienu vai vairākām trešām valstīm vai ar starptautisku organizāciju. Lai pievienotos iepriekš minētajam nolīgumam ar Gruziju, piemēro vienkāršoto procedūru. Tādējādi protokols būtu jāparaksta saskaņā ar minēto procedūru un Līguma par Eiropas Savienības darbību 218. panta 5. punktu. Protokolā ir paredzēti nolīguma vajadzīgie lingvistiskie pielāgojumi, kuri izriet no Horvātijas pievienošanās. 130 || · Spēkā esošie noteikumi priekšlikuma jomā Ar protokola noteikumiem aizstāj vai papildina noteikumus Kopējās aviācijas telpas nolīgumā starp Eiropas Kopienu, tās dalībvalstīm un Gruziju. 140 || · Atbilstība pārējiem ES politikas virzieniem un mērķiem Nolīgums ar Gruziju bija pirmais visaptverošais gaisa transporta nolīgums, kas parakstīts ar aviācijas jomā svarīgu partneri Kaukāza reģionā. Tas veido daļu no Savienības aviācijas ārpolitikas regulējuma, kas tika izveidots ar Komisijas paziņojumu COM(2005)79 "Attīstīt Kopienas aviācijas ārējās politikas programmu" un nesen pārskatīts ar Komisijas paziņojumu COM(2012)556 "ES ārējā aviācijas politika – nākotnes problēmu risinājums" un ar attiecīgajiem Padomes secinājumiem. 2) Apspriešanās ar ieinteresētajām personām un ietekmes novērtējums || · Apspriešanās ar ieinteresētajām personām 211 || Apspriešanās metodes, galvenās mērķnozares un vispārīgs respondentu raksturojums Neattiecas. 212 || Atbilžu kopsavilkums un tas, kā tās ņemtas vērā Neattiecas. 3) PRIEKŠLIKUMA JURIDISKIE ASPEKTI 305 || · Ierosināto pasākumu kopsavilkums Protokols nodrošina vajadzīgā grozījuma veikšanu Kopējās aviācijas telpas nolīgumā starp Eiropas Savienību, tās dalībvalstīm un Gruziju pēc Horvātijas pievienošanās ES 2013. gada 1. jūlijā. 310 || · Juridiskais pamats Līguma par Eiropas Savienības darbību 100. panta 2. punkts un 218. panta 5. pants saistībā ar Akta par pievienošanos 6. panta 2. punktu. 4) Ietekme uz budžetu 409 || Priekšlikums neietekmē Savienības budžetu. 5) PAPILDU INFORMĀCIJA 570 || · Sīks priekšlikuma skaidrojums Padome tiek aicināta apstiprināt šā protokola parakstīšanu, ar ko groza Kopējās aviācijas telpas nolīgumu starp Eiropas Savienību, tās dalībvalstīm un Gruziju. Protokols būtu provizoriski jāpiemēro no tā parakstīšanas dienas. 2014/0135 (NLE) Priekšlikums PADOMES LĒMUMS par to, lai Eiropas Savienības un tās dalībvalstu vārdā parakstītu un provizoriski piemērotu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 100. panta 2. punktu un 218. panta 5. punktu, ņemot vērā Horvātijas Pievienošanās aktu un jo īpaši tā 6. panta 2. punkta otro daļu, ņemot vērā Eiropas Komisijas priekšlikumu, tā kā: (1) Padome 2012. gada 14. septembrī atļāva Komisijai — Savienības un tās dalībvalstu un Horvātijas Republikas vārdā — sākt sarunas par to, lai noslēgtu Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai (turpmāk "protokols"). (2) Šīs sarunas tika sekmīgi pabeigtas 2013. gada 5. decembrī. (3) Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk. (4) Saskaņā ar protokola 3. panta 2. punktu tas būtu jāpiemēro provizoriski, IR PIEŅĒMUSI ŠO LĒMUMU. 1. pants 1. Ar šo Eiropas Savienības un tās dalībvalstu vārdā atļauj parakstīt Protokolu, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas pievienošanos Eiropas Savienībai, ņemot vērā minētā protokola noslēgšanu. 2. Protokola teksts ir pievienots šim lēmumam. 2. pants Padomes Ģenerālsekretariāts sagatavo pilnvaru instrumentu, lai protokolu, ņemot vērā tā noslēgšanu, parakstītu persona vai personas, ko izraudzījies protokola sarunvedējs. 3. pants Protokolu saskaņā ar tā 3. panta 2. punktu piemēro provizoriski no dienas, kad Puses to parakstījušas, līdz tas stājas spēkā. 4. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs PIELIKUMS Protokols, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai dokumentam priekšlikums Padomes lēmumam par to, lai parakstītu un provizoriski piemērotu Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai PROTOKOLS, ar ko groza Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, nolūkā ņemt vērā Horvātijas Republikas pievienošanos Eiropas Savienībai AUSTRIJAS REPUBLIKA, BEĻĢIJAS KARALISTE, BULGĀRIJAS REPUBLIKA, HORVĀTIJAS REPUBLIKA, KIPRAS REPUBLIKA, ČEHIJAS REPUBLIKA, DĀNIJAS KARALISTE, IGAUNIJAS REPUBLIKA, SOMIJAS REPUBLIKA, FRANCIJAS REPUBLIKA, VĀCIJAS FEDERATĪVĀ REPUBLIKA, GRIEĶIJAS REPUBLIKA, UNGĀRIJA, ĪRIJA, ITĀLIJAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, MALTA, NĪDERLANDES KARALISTE, POLIJAS REPUBLIKA, PORTUGĀLES REPUBLIKA, RUMĀNIJA, SLOVĀKIJAS REPUBLIKA, SLOVĒNIJAS REPUBLIKA, SPĀNIJAS KARALISTE, ZVIEDRIJAS KARALISTE, LIELBRITĀNIJAS UN ZIEMEĻĪRIJAS APVIENOTĀ KARALISTE, Līguma par Eiropas Savienību un Līguma par Eiropas Savienības darbību Puses un Eiropas Savienības dalībvalstis (turpmāk "dalībvalstis"), un EIROPAS SAVIENĪBA, no vienas puses, un GRUZIJA, no otras puses, ņemot vērā Horvātijas Republikas pievienošanos Eiropas Savienībai 2013. gada 1. jūlijā, IR VIENOJUŠĀS PAR TURPMĀKO. 1. pants Horvātijas Republika ir Puse Kopējās aviācijas telpas nolīgumā, ko 2010. gada 2. decembrī parakstījušas Eiropas Savienība un tās dalībvalstis un Gruzija (turpmāk "nolīgums"). 2. pants Šim protokolam pievienotais nolīguma teksts horvātu valodā kļūst autentisks saskaņā ar tādiem pašiem nosacījumiem, kādus piemēro pārējām valodu versijām. 3. pants 1. Puses šo protokolu apstiprina saskaņā ar savām procedūrām. Protokols stājās spēkā dienā, kad stājas spēkā nolīgums. Tomēr, ja Puses šo protokolu apstiprinātu pēc dienas, kurā nolīgums stājas spēkā, saskaņā ar nolīguma 29. panta 1. punktu tas stātos spēkā vienu mēnesi pēc dienas, kad tiks saņemta pēdējā nota diplomātisko notu apmaiņā starp Pusēm, tām apstiprinot, ka ir pabeigtas visas vajadzīgās procedūras, lai protokols varētu stāties spēkā. 2. Šo protokolu piemēro provizoriski no dienas, kad Puses to parakstījušas. 4. pants Sagatavots [….], divos eksemplāros 2014. gada […] angļu, bulgāru, čehu, dāņu, franču, grieķu, holandiešu, horvātu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un gruzīnu valodā, un visi teksti ir vienlīdz autentiski. DALĪBVALSTU VĀRDĀ — GRUZIJAS VĀRDĀ — EIROPAS SAVIENĪBAS VĀRDĀ —